Evatunnelen

Evatunnelen er en 40 meter lang og 4,3 meter høy veitunnel langs E6 ved Aspfjord i Sørfold kommune i Nordland fylke i Norge. Tunnelen ble først åpnet som jernbanetunnel i februar 1944, men ble utvidet og tatt i bruk som vegtunnel i 1965. Tunnelen er i motsetning til de nærliggende Kalviktunnelen og Aspfjordtunnelen ikke merket med skilt.

Tunnelen ble bygget av det tyske selskapet Butzer AG med hjelp av sovjetiske krigsfanger fra leiren i Aspfjord under andre verdenskrig, og var ment som en av jernbanetunnelene langs Polarbanen. Dette var en av de få tunnelene som var ferdig gjennomdrevet i fullprofil ved krigens slutt. Evatunnelen fikk sitt navn av tyskerne og ble åpnet den 6. februar 1944 på fødselsdagen til Eva Braun, derav navnet.

Referanser

Eksterne lenker 
 Evatunnelen på Google StreetView

Tunneler på E6 (Norge)
Veitunneler i Sørfold
Jernbanetunneler på Polarbanen
Tunneler åpnet i 1944
1944 i Norge
Tunneler åpnet i 1966
1966 i Norge